PATVIRTINTA

Viešųjų pirkimų komisijos, sudarytos VšĮ VUL SK generalinio direktoriaus 2018-07-27 įsakymu Nr. V-654, posėdžio 2025 m. liepos 14 d. protokolu Nr. 25VPK-2207

**VILNIAUS UNIVERSITETO LIGONINĖ SANTAROS KLINIKOS**

**SPECIALIOSIOS PIRKIMO SĄLYGOS**

**VAISTINIAI PREPARATAI (10273)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti vaistinius preparatus (toliau - prekės).

2. PO vykdo tarptautinį pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas: Inga Šimonė, vyresnioji viešųjų pirkimų specialistė, tel. +370 52501332, el. p. inga.simone@santa.lt, Santariškių g. 4, LT-08604 Vilnius.

5. Pirkimo objektas yra vienkartines priemonės imuniniams tyrimams ir reagentai.

6. Pirkimas skaidomas į 18 dalių.

7. Reikalavimai pirkimo objektui nurodyti SPS 1 priede „Techninė specifikacija ir įkainiai“ ir SPS 2 priede „Viešojo pirkimo sutarties projektas“.

8. Tiekėjo įsipareigojimų įvykdymo vieta yra: VšĮ Vilniaus universiteto ligoninė Santaros klinikos, Farmacinės veiklos skyrius 1-oji ligoninės vaistinė, Santariškių g. 2, Vilnius;

VšĮ Vilniaus universiteto ligoninė Santaros klinikos, FVS 2-oji ligoninės vaistinė, Santariškių g. 7, Vilnius.

9. EBVPD pildomas pagal SPS 3 priede pateiktą failą/šabloną.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3.3.p.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų:

|  |  |  |
| --- | --- | --- |
| Eil.  Nr. | Kvalifikaciniai reikalavimai | Kvalifikacinius reikalavimus įrodantys dokumentai |
| 1. | Tiekėjas turi teisę verstis vaistinių preparatų  prekyba | Vaistų didmeninio platinimo licencija.  Jei tiekėjas registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Informaciją apie išduotas licencijas Lietuvos Respublikoje registruotiems tiekėjams, skelbiamą Valstybinės vaistų kontrolės tarnybos tinklalapyje, tikrina perkančioji organizacija.  Kitos valstybės tiekėjas, teikiantis pasiūlymą vaistams, turi pateikti licenciją ar lygiavertį dokumentą, patvirtinantį tiekėjo teisę užsiimti didmeniniu vaistų platinimu, psichotropiniams vaistams – licenciją verstis psichotropinių medžiagų didmenine prekyba, importu ir eksportu ar lygiavertį dokumentą veiklai su jais.  *Pateikiama skaitmeninė dokumento kopija.* |

Kvalifikaciją pagrindžiančių dokumentų prašoma ir jie tikrinami tik galimo laimėtojo, išskyrus atvejus, kai perkančioji organizacija pasiūlymų vertinimo metu, vadovaujantis pirkimo sąlygų 11.3 punktu, nusprendžia kitaip. Tiekėjas gavęs perkančiosios organizacijos pranešimą, kad jo pasiūlymas gali būti pripažintas laimėjusiu, ne vėliau kaip per perkančiosios organizacijos nurodytą terminą nuo pranešimo gavimo dienos privalo pateikti SPS 11 p. nurodytus kvalifikaciją pagrindžiančius dokumentus, laikantis šių reikalavimų:

11.1. Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams (jei taikomi), turi būti įgyti iki pasiūlymų pateikimo termino pabaigos (susipažinimo su pasiūlymais dienos).

11.2. Perkančioji organizacija nereikalauja iš tiekėjo pateikti dokumentų, patvirtinančių atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu ji: turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis; šiuos dokumentus jau turi iš ankstesnių pirkimo procedūrų.

11.3. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime pateikti pirkimo objekto pavyzdžių nereikalaujama.

15. PO atsako į CVPIS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku. 17. PO rengti susitikimų su tiekėjais neketina.

18. PO ekonomiškai naudingiausią pasiūlymą išrenka pagal mažiausią kainą. **Maksimali pasiūlymo (vertinamoji) kaina, kurią viršijus pasiūlymas bus atmetamas kiekvienai pirkimo daliai yra tokia:**

|  |  |  |
| --- | --- | --- |
| Pirkimo dalies Nr. | Maksimali pasiūlymo (vertinamoji) kaina be PVM, Eur | Maksimali pasiūlymo (vertinamoji) kaina su PVM, Eur |
| 1 | 528,00 | 554,40 |
| 2 | 187,50 | 196,88 |
| 3 | 719400,00 | 755370,00 |
| 4 | 11885,30 | 12479,56 |
| 5 | 405,00 | 425,25 |
| 6 | 2700,00 | 2835,00 |
| 7 | 90,00 | 94,50 |
| 8 | 2800,00 | 2940,00 |
| 9 | 27360,00 | 28728,00 |
| 10 | 6300,00 | 6615,00 |
| 11 | 104,00 | 109,20 |
| 12 | 210,00 | 220,50 |
| 13 | 370,00 | 388,50 |
| 14 | 2520,00 | 2646,00 |
| 15 | 2083,20 | 2187,36 |
| 16 | 3840,00 | 4032,00 |
| 17 | 297,00 | 311,85 |
| 18 | 12000,00 | 12600,00 |

***Pastaba.*** *vadovaujantis Pridėtinės vertės mokesčio įstatymo 19 str. 4 d. nuostatomis, visose pirkimo dalyje suplanuota taikant 5% PVM tarifą. Tais atvejais, kai tiekėjas teikia pasiūlymą ir taiko kitokį nei PO suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas.* *Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).*

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede “Pasiūlymo forma”.

21. Įsigyti prekių naudojantis Centrinės perkančiosios organizacijos (toliau – CPO LT) elektroniniu katalogu galimybės nėra , nes prekių CPO LT elektroniniame kataloge nesiūloma.

22. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.1. papunktį. Aplinkos apsaugos kriterijai nustatyti pirkimo sąlygų viešojo pirkimo – pardavimo sutarties projekte kaip tiekėjo įsipareigojimas.

SPS priedai:

1. „Techninė specifikacija ir įkainiai“.

2. „Viešojo pirkimo-pardavimo sutarties projektas“.

3. “EBVPD failas/šablonas“.

4. “Pasiūlymo forma”.